
	Наставна тема 
	Комуникација у групи

	Наставна јединица 
	Активно слушање

	Тип часа
	Комбиновани тип часа

	Образовни исходи
	· објасни појма активног слушања
· разликује баријере активног слушања
· примењује и користи технике активног слушања
· израда  вежбе о техникама и баријерама активног слушања


	Облици рада
	Комбиновани облик рада

	Методе рада
	Игра улога; Дискусија у пленуму; Практичан рад у групи при изради мапа ума; Индивидуални рад на изради квиза у изабраном веб алату у сврху провере знања.

	Потребна средства и материјали
	Картице са одштампаним улогама (Прилог 1: А и Б картице).
Одштампан материјал за израду задатака у групи. (Прилог 2)
Папир и маркери за израду мапа ума. 
Линк ка вежби: https://learningapps.org/watch?v=pgt7r6dat21


	
	СТРУКТУРА ЧАСА

	
Уводни део часа



	Наставник ученике у тему уводи кроз кратку симулацију игре улога. Ученике поделите у парове. Наставник замоли да по један члан пара подигне руку. Члан пара који је подигао руку добија картицу А, они који нису подигли руку добијају картицу Б. Ученик са картицом А има задатак да другом ученику из пара исприча нешто што тог тренутка сматра веома важним. Ученик са картицом Б има задатак да буде само физички присутан, ћути и повремено крлимне главом без речи  док ученик са катицом А говори о свом проблему.

	
Главни део часа

	Након игре улоге следи групна дискусија о проживљеном искуству. Прво наставник води разговор са ученицима који су имали улоге са картицом А.   Могућа питања за ученике са картицом А:
Како си се осећао док си причао о важним стварима а саговорник те није слушала?
Јеси ли пожелео да прекинеш разговор?
Да ли си размишљао да саопштиш саговорнику да си љут због неслушања?
Након разговора са ученицима који су имали картице типа А, наставља се дискусија са ученицима који су имали картице са улогом Б.
Могућа питања за ученике са картицом Б:
Како си се осећао док је особа са картицом А причала, а ти све време ћутао?
Како треба поступити у ситуацији у којој нисмо у могућности да слушамо саговорника?
Јеси ли пожелео да се извиниш саговорнику на крају?
Након дискусије наставник објашњава ученицима да је  најмоћнија техника преговарања активно слушање. Активно сушање је способност да чујемо речи. Активно слушањe јe вишeструко корисно за свe учeсникe у комуникацији. Оно нам омогућава да избeгнeмо конфликт, да јаснијe саглeдамо проблeм, да саговорнику покажeмо да нам јe стало и што јe најважнијe да зајeднички изградимо однос заснован на повeрeњу. Оно подразумeва нeколико корака и правила. Врло јe важно да саговорника глeдатe у очи, да му никада нe завршаватe рeчeницe, да сe држитe онога „ћутањe јe злато“. Да би слушањe било активно саговорнику јe нeопходна повратна информација. Најбољe ју јe спровeсти кроз парафразирањe, рeцимо „Ако сам тe добро разумeла, тeби...“ или „Разумeм, нeћeш сe добро осeћати ако...“ и онда поновитe оно што јe саговорник рeкао.Наставник  појашњава да је активно слушање вештина која се учи помоћу одређених техника и најављује да наредна активност подразмева групни рад.  Дели ученике у групе са различитим задацима.  Прва грапа има задатак да изради мапу ума о активном слушању, друга група израђује мапу ума о техникама активног слушања а трећа група мапу ума о баријерама при активном слушању. Након израде представници група  предсатвљају креиране мапе.

	Завршни део часа

	У завршном дeлу часа, наставник ученике замоли да уз помоћ својих телефона ураде кратаку вежбу о техникама и баријерама активног слушања. Вежба се налази на линку https://learningapps.org/watch?v=pgt7r6dat21
  


	Самоевалуација часа
(запажања наставника)
	Позовите ученике да са три речи, кратко искажу утисак о радионици.


Напомена: Прилагођена верзија часа за реализацију на даљину се налази на линку  http://natasajankuloski.weebly.com/gra272anska-svascarontaonica/aktivno-slusanje

Прилог 1 (игра улога у паровима) 
А1 
Задатак: Испричајте свом пару нешто што је у овом тренутку за вас врло важно/значајно.  Да ли ће тема вашег разговора бити школа, породица или приватни живот - одлучите сами, зависно од карактера и врсте односа који имате са њим. 
Б1
Задатак: Док ваш пар говори остварујте са њим искључиво невербалну комуникацију (лицем, телом, покретима), можете се и физички приближавати и/или удаљавати. Површно слушајте без знакова заинтересованости за оно о чему он говори. 
[bookmark: _GoBack]
Прилог 2
Активно слушање

Активно слушање је саставни и неизбежни део добре комуникације. Једна од најмоћнијих техника преговарања. Није могуће да заиста разговарамо с неким ако га само чујемо, али и не слушамо.Чути и слушати није исто. И док већина људи може да чује, много мањи број њих активно слуша. Основни разлог из којег људи нису склони активном слушању је чињеница да оно подразумева труд и прилагођавање. Људи се чешће утркују ко ће шта рећи и жељни су да изнесу своје мишљење. То и указује до које мере људи желе да буду саслушани. Изгледа да из силне жеље да нас неко чује, често заборавимо да саосећамо с другом страном и уважимо и њену жељу да буде саслушана. Често чујемо особе које “разговарају” тако  што једна прича своју причу, док друга чека да прва заврши, како би испричала своју. Чак и када нема упадања у реч, све више људи чека да дође на ред, како би испричали оно што они желе, оно што је њима важно. Нестрпљивост у комуникацији је сушта супротност ономе што активно слушање подразумева, а речено је да је активно слушање саставни и неизбежни део добре комуникације. Прави разговор подразумева активно слушање, а то је техника коју можемо развити једино ако имамо развијену способност емпатије, саосећања.
Активно слушање се састоји из неколико фаза: чујемо, пажљиво обрађујемо информације, памтимо и размишљамо о информацијама које смо чули, заинтересовани смо и, напослетку, разумемо о чему нам саговорник говори. Активно слушање за циљ има разумевање онога што нам неко говори. 
Правила активног слушања су:
Не прекидајте никада саговорника;
Не нудите савете;
Не осуђуте, не критикујте;
Суздржавајте се од негативних коментара;
Научите да ћутите.



Препреке које ометају активно слушање


 1)  Селективно одбацивање - када се слушалац усмерава на теме које не жели да чује, те се у делу разговора када се о њима говори  „искључује” односно повлачи;
2) Отимање речи или упадање у реч - када слушалац једва чека прилику да нешто каже и упада у реч на местима која нису планирана за интеракцију и двосмерну комуникацију;
3) Псеудослушање које подразумева привидно (лажно) показивање или демонстрирање пажње током комуникације којим се прикрива стварно одсуство пажње у комуникацији. Најчешће се манифестује неким учесталим гестовима попут климања главом, подизањем обрва, и сл.;
4) Дефанзивно слушање (одбрамбено слушање) подразумева константну опредељеност слушаоца да се ментално, вербално или активно брани од свега што у комуникацији перципира као одређену врсту напада;
5) Пребрзо закључивање јесте једна врста тактике коју ученици користе како би скратили или прекинули ток педагошке комуникације. Они пребрзим закључивањем често намерно ускачу у реч излагача како би му показали да су разумели и дошли до закључака о одређеној теми и пре завршетка излагања. 
6) Прављење дигресија односно бежање од главне теме ка споредним и  мање важним питањима и темама; 
7)Једнослојно односно површинско слушање за које је карактеристично да слушалац слуша само део информација и усмерава пажњу на њихово памћење како би оставио утисак да је активно учествовао у целом разговору;
8) Селективно слушање - када слушалац слуша само оно што га посебно интересује и занима од чега можда има највећу користи и сл.
У циљу спречавања појаве ових препрека и подстицања активног слушања  успешно се могу користити многобројне технике подстицања активног слушања.

Технике активног слушања

1) Парафразирање – понављање оног што је речено својим речима. 
2) Сумирање, сажимање или резимирање – истицање главних ставки, информација у разговору, односно  понављање главне теме и осећања које је говорник показао или изговорио;
3) Постављање питања – поставити питање уколико нисте сигурни да сте најбоље разумели, чиме би се спречило погрешно схватање;
4) Преформулисање порука –  препакивање порука које сте добили од саговорника како бисте проверили да ли сте га добро чули и схватили; 
5) Бодрење, охрабривање – подстичите саговорника да уложе додатни труд и залагање око садржаја комуникације и својим мисаоним ангажовањем увиде узрочно-последичне везе и односе, односно искажу критички став о проблему комуникације;
6) Слушање без осуђивања – показати саговорницима да разговору приступамо без предрасуда и са отвореним ставом да саслушамо туђе мишљење, без обзира да ли је оно у супротности са нашим властитим;
7) Емпатијско комуницирање – показати вештину да ствари сагледате из позиције саговорника, да разумете њихове ставове, мишљења и осећања односно да се ставите у „њихове ципеле“. 







Прилог 1.
Представни лист: Да, то сам ја
 Име и презиме:_______________________________________________



________________________________________
Место становања (место, општина, гард)


__________________________________________________________________________________
У слободно време се бавим


__________________________________________________________________________________
Омиљњни линк, игрица или клип на ЈуТјубу



__________________________________________________________________________________
Места која најчешће посећујем


_________________________________________
Највише волим


________________________________________
Највише мрзим


________________________________________                                            
Мој хоби


__________________________________________________________________________________
Мој омиљени слоган

                                                                                      
                                                                                                                                                                             

Мој синбол/ лого
 
